
Parlamentul  României

Camera  Deputaţilor

	COMISIA 
PENTRU INDUSTRII ŞI SERVICII

02.04.2012
23/419/2009
	COMISIA PENTRU ADMINISTRAŢIE PUBLICĂ, AMENAJAREA TERITORIULUI 
ŞI ECHILIBRU ECOLOGIC
02.04.2012
26/836/2009


BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul comun asupra propunerii legislative pentru modificarea art.13 şi art.14 ale Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţă, transmisă cu adresa nr.P.l.x. 653 din 15 decembrie 2009.



Prin obiectul de reglementare şi conţinutul său, propunerea legislativă face parte din categoria legilor ordinare.



Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

              VICEPREŞEDINTE,                                           PREŞEDINTE,

Alin Silviu Trăşculescu                                       Bogdan Cantaragiu                                   

                                                      RAPORT COMUN

asupra propunerii legislative pentru modificarea art.13 şi art.14 ale Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţă

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere, în fond, cu propunerea legislativă pentru modificarea art.13 şi art.14 ale Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţă, trimisă cu adresa nr.P.l.x 653 din 15 decembrie 2009, înregistrată cu nr.23/419 din 15 decembrie 2009, respectiv nr.26/836 din 15 decembrie 2009.

Consiliul Legislativ, cu avizul nr.645/11.06.2009, a avizat favorabil propunerea legislativă, cu observaţii şi propuneri.


Guvernul, prin adresa nr.1882/27.07.2009, a transmis că nu susţine adoptarea propunerii legislative.

Senatul, în calitate de primă Cameră sesizată, a respins propunerea legislativă, în  şedinţa din 25 noiembrie 2009.
Comisia juridică, de disciplină şi imunităţi şi Comisia pentru buget, finanţe şi bănci, cu avizele nr.Pl-x 151/2010/20.04.2010, respectiv nr.22/690/11.02.2010, au avizat negativ propunerea legislativă.
Propunerea legislativă are ca obiect de reglementare modificarea articolelor 13 şi 14 din Ordonanţa de urgenţă a Guvernului nr.18/2009 privind creşterea performanţei energetice a blocurilor de locuinţă, în sensul că înlocuirea ferestrelor este suportată de către proprietar, iar finanţarea lucrărilor de reabilitare termică se face în cuantum de 70% din alocaţii de la bugetul de stat, în limita fondurilor aprobate anual, cu această destinaţie, şi în cuantum de 30% din fondurile aprobate anual cu această destinaţie în bugetele locale şi/sau din alte surse legal constituite. Se preconizează că din bugetul Ministerului Dezvoltării Regionale şi Turismului sau din bugetul autorităţilor administraţiei publice locale, în limita prevederilor anuale cu această destinaţie, să li se returneze proprietarilor sau asociaţiilor de proprietari contravaloarea sumelor cheltuite pentru lucrările efectuate de către aceşti, în situaţia în care au demarat lucrările de reabilitare termică din fonduri proprii.
În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă în şedinţa din 09 februarie 2010, iar membrii Comisiei pentru industrii şi servicii în şedinţa din 28 martie 2012.

La lucrări au fost prezenţi din partea Comisiei pentru administraţie publică, amenajarea teritoriului şi echilibru ecologic 31 deputaţi din totalul de 33 deputaţi, iar din partea Comisiei pentru industrii şi servicii, din totalul de 30 de deputaţi membri ai comisiei, au participat 16 deputaţi, 3 deputaţi fiind în protest parlamentar iar 11 absenţi.
La dezbaterea propunerii legislative au participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările şi completările ulterioare invitaţi din partea Ministerului Administraţiei şi Internelor şi Ministerului Dezvoltării Regionale şi Turismului.
În urma dezbaterii, membrii celor două Comisii au hotărât, cu unanimitate de voturi a celor prezenţi, să propună Plenului Camerei Deputaţilor respingerea propunerii legislative, deoarece propunerea a fost preluată, cu modificări şi completări aduse de comisii şi iniţiator, în Legea nr.158/2011 de aprobare a Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţă.


Prin obiectul de reglementare şi conţinutul său, propunerea legislativă face parte din categoria legilor ordinare.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

                      VICEPREŞEDINTE,                                     
   PREŞEDINTE,

                   Alin Silviu Trăşculescu



Bogdan Cantaragiu
Consilier parlamentar                                                                             


Consilier parlamentar
Silvia Vlăsceanu                                                                                              

